ဣန္ဒြိယသုတ်

(၄)သုတ် ရှိပါသည်။ -သံ၊၂၊၅၃၆။ သံ၊မြန်၊၂၊၅၂၉။ -သံယုတ္တနိကာယ၊ သဠာယတနဝဂ္ဂသံယုတ္တ၊ ၉-အသင်္ခတသံယုတ္တ၊ ပဌမဝဂ္ဂ၊ သတ္တမသုတ်။ ဣန္ဒြေငါးပါးတို့သည် အသင်္ခတဂါမိမဂ္ဂဖြစ်ပုံကို ဟောတော်မူသည့်သုတ်။ -အံ၊၁၊၄၅၉။ အံ၊မြန်၊၁၊၄၇၂။ -အင်္ဂုတ္တရနိကာယ၊ စတုက္ကနိပါတ၊ ပဌမပဏ္ဏာသက၊ ၁-အာဟုနေယျဝဂ္ဂ၊ တတိယသုတ်။ ဣန္ဒြေငါးပါး၊ အနာသဝဖြစ်သော စေတောဝိမုတ္တိ ပညာဝိမုတ္တိ-ဟူသော တရား ၆-ပါးတို့နှင့် ပြည့်စုံသောရဟန်းသည် အာဟုနေယျ အစရှိသောဂုဏ်တို့နှင့် ပြည့်စုံသူဖြစ် ပေ၏-ဟု ဟောတော်မူသည့်သုတ်။ -အံ၊၂၊၂၄၉။ အံ၊မြန်၊၂၊၃၂၂။ -အင်္ဂုတ္တရနိကာယ၊ ဆက္ကနိပါတ၊ ပဌမပဏ္ဏာသက၊ ၁-အာဟုနေယျဝဂ္ဂ၊ တတိယသုတ်။ သဒ္ဓါ၊ ဝီရိယ၊ သတိ၊ သမာဓိ၊ ပညာ-ဟူသော ဣန္ဒြေငါးပါး၊ အနာသဝစေတော ဝိမုတ္တိ ပညာဝိမုတ္တိဖြစ်သော အရဟတ္တဖိုလ်ဟူသော တရား ၆-မျိုးတို့နှင့်ပြည့်စုံသော ရဟန်းသည် အာဟုနေယျ၊ အနုတ္တရံ ပုညက္ခေတ္တံ လောကဿ-ဖြစ်၏ဟု ရဟန်းတို့အား ဘုရားရှင် ဟောကြားတော်မူသည့်သုတ်။ “ဣတိဝုတ်၊၂၃၁-၂။ ဣတိဝုတ်၊မြန်၊၂၁၅-၆။ ဣတိဝုတ်၊၄။ -ခုဒ္ဒကနိကာယ၊ ဣတိဝုတ္တက၊ တိကနိပါတ၊ ဒုတိယဝဂ္ဂ၊ တတိယသုတ်။ အနညာတညဿာမီတိန္ဒြေ၊ အညိန္ဒြေ၊ အညာတာဝိန္ဒြေ-ဟူသော ဣန္ဒြေသုံးပါး ရှိပုံကို ဘုရားရှင်ဟောတော်မူကြောင်းကို ခုဇ္ဇုတ္တရာက သာမာဝတီအမှူးရှိသော မိဖုရားငါးရာတို့အား ပြန်လည်ဟောကြားသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်Category:အင်္ဂုတ္တရနိကာယ် Category:ခုဒ္ဒကနိကာယ်